Nõukogu direktiiv 22. jaanuar 1990, millega muudetakse direktiivi 79/373/EMÜ segasöötade turustamise kohta



Euroopa Liidu Teataja L 027 , 31/01/1990 Lk 0035 - 0044

Soomekeelne eriväljaanne: Peatükk 3 Köide 32 Lk 0010

Rootsikeelne eriväljaanne: Peatükk 3 Köide 32 Lk 0010

CS.ES Peatükk 03 Köide 10 Lk 16 - 25

ET.ES Peatükk 03 Köide 10 Lk 16 - 25

HU.ES Peatükk 03 Köide 10 Lk 16 - 25

LT.ES Peatükk 03 Köide 10 Lk 16 - 25

LV.ES Peatükk 03 Köide 10 Lk 16 - 25

MT.ES Peatükk 03 Köide 10 Lk 16 - 25

PL.ES Peatükk 03 Köide 10 Lk 16 - 25

SK.ES Peatükk 03 Köide 10 Lk 16 - 25

SL.ES Peatükk 03 Köide 10 Lk 16 - 25



Nõukogu direktiiv 22. jaanuar 1990, millega muudetakse direktiivi 79/373/EMÜ segasöötade turustamise kohta (90/44/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: direktiivis 79/373/EMÜ, [4] viimati muudetud direktiiviga 87/235/EMÜ, [5] sätestatakse segasööda ühenduses turustamise eeskirjad; kehtivate ühenduse õigusaktide alusel võivad liikmesriigid teatavatel juhtudel loobuda ühenduse eeskirjadest, eriti märgistamise ja koostisosade valiku osas; siseturu väljakujundamist silmas pidades tuleks kaotada kõik siseriiklikud erandid, mis võivad edaspidi takistada segasöötade vaba liikumist või luua ebavõrdsed konkurentsitingimused; kõigi märgistamiseeskirjadega seotud olemasolevate erinevuste kaotamiseks on kõige asjakohasem meetod kehtestada ühenduse tasandil deklaratsioonide loetelu, mida märgistamise eest vastutav isik peab igal juhul esitama või võib vabatahtlikult esitada; seoses märgistamisega on direktiivi 79/373/EMÜ eesmärk tagada, et loomakasvatajaid teavitatakse nii objektiivselt ja täpselt kui võimalik söötade koostise ja kasutamise kohta; on oluline tagada, et söötade kõikidel turustusetappidel oleks võimalik vastavalt käesoleva direktiivi asjakohastele sätetele ametlikult kontrollida esitatud deklaratsioonide õigsust; söötade koostisosade deklaratsioon sisaldab teatavatel juhtudel loomakasvatajate jaoks olulist teavet; käesoleval ajal tekitab produktiivloomade söötade koostisosade sisalduse kontrollimine raskusi eelkõige kasutatavate toodete laadi, valmistatud segude keerukuse või kasutatavate tootmismeetodite tõttu; sellest lähtuvalt tuleks kõnealusel etapil eelistada vähemalt produktiivloomade söötade puhul paindlikku deklareerimiskorda, mis piirdub söötade koostisosade nimetamisega, märkimata nende koguseid; tuleb jätta ka võimalus luua kategooriaid, mille alusel saab mitmed koostisosad rühmitada ühe nimetuse alla; kuna koostisosade kategooriad on juba kehtestatud komisjoni direktiiviga 82/475/EMÜ [6] lemmikloomadele mõeldud segasöötade jaoks, tuleks muude söötade jaoks võtta vastu sarnased sätted; lemmikloomade söötade märgistamiseks on vajalikud erisätted kõnealuste söötade eriomaduste tõttu; segasöötade tootjatel peab olema võimalus anda loomakasvatajatele muud kui direktiivis 79/373/EMÜ sätestatud teavet, kuid tootjate vahel ausa konkurentsi ning teabe objektiivsuse tagamiseks tuleb kõnealuse lisateabe edastamisel kohaldada teatavaid piiranguid; vastavalt direktiivile 79/373/EMÜ saavad liikmesriigid nüüd nõuda, et segasöötasid tuleb valmistada määratletud koostisosadest ning et söötades ei tohi olla teatavaid koostisosasid; kõnealustest piirangutest tulenevad takistused tuleb kõrvaldada, võttes ühenduse tasandil vastu segasöötade valmistamiseks kasutatavate koostisosade loetelu ning koostisosade loetelu, mida on tervislikel põhjustel keelatud kasutada; kasutatavate toodete ja kõrvalsaaduste suure mitmekesisuse, toiduainete tehnoloogia pideva arengu ning vajaduse tõttu mitte piirata tootjate valikuvõimalusi ei saa söötades kasutada lubatud koostisosade loetelu olla täielik; piisab, kui koostatakse loetelu peamistest koostisosadest, mida tavapäraselt segasöötade valmistamisel kasutatakse; kõnealuses loetelus tuleb määratleda eri koostisosade märkimiseks tavapäraselt kasutatavad nimetused ning kirjeldused, millele koostisosad peavad vastama, et kõnealuste nimetuste alla kuuluda; eri koostisosadele antud nimetus võib osutuda sarnaste, kuid erineva kvaliteediga toodete eristamisel ebapiisavaks; kõnealuste erijuhtude jaoks tuleks ette näha lisavõimalus koostisosadele esitatavate miinimumnõuete kehtestamiseks; segasöötade tootmisel kasutada lubatud koostisosade loetelu ei ole täielik; järelikult peavad liikmesriigid lubama, et ühenduses turustatavad segasöödad võivad sisaldada muid kui eespool nimetatud loeteluga hõlmatud koostisosasid, tingimusel et asjaomased tooted on veatud, ehtsad ja nõutava turustuskvaliteediga ning neile on antud erinimetused, et vältida segiajamist koostisosadega, mis kuuluvad ühenduse tasandil kehtestatud nimetuste alla; segasöötade valmistamiseks tavapäraselt kasutatavate ja turustatavate peamiste koostisosade loetelu kehtestamine ning nende koostisosade loetelu kehtestamine, mille kasutamine peab tulevikus olema keelatud, on teaduslikku laadi meetmed; kõnealuste meetmete vastuvõtmise hõlbustamiseks tuleks järgida korda, millega seatakse sisse alalise söödakomitee kaudu toimuv tihe koostöö liikmesriikide ja komisjoni vahel; segasöötadega seotud nõuete täitmise tagamiseks peavad liikmesriigid ette nägema asjakohased kontrollid proovide võtmise teel mitte ainult turustamise ajal, vaid ka söötade valmistamise ajal; viimati nimetatud kontrollimeetod võib eelkõige olla hõlmatud tootja kirjalikes registrites, ON VASTU VÕTNUD KÄESOLEVA DIREKTIIVI: Artikkel 1 Käesolevaga muudetakse direktiivi 79/373/EMÜ järgmiselt. 1. Artikli 1 lõikele 2 lisatakse järgmine punkt: "g) teatavate valmispakendatud toodete massi- või mahuprotsentides väljendatud koostist käsitlevaid liikmesriikide seaduste ühtlustamist." 2. Artiklile 2 lisatakse järgmine punkt: "1. segasööda minimaalne kõlblikkusaeg: kuupäev, milleni säilivad asjaomase sööda eriomadused nõuetekohastes ladustamistingimustes." 3. Artikkel 5 asendatakse järgmisega: "Artikkel 5 1. Liikmesriigid näevad ette, et segasööta võib turustada üksnes juhul, kui pakendile, mahutile või neile kinnitatud etiketile on selleks ettenähtud kohta selgesti nähtavalt, loetavalt ja kustutamatult märgitud allpool loetletud üksikasjad, mille eest vastutab ühenduses asuv tootja, pakkija, importija, müüja või turustaja: a) vastavalt asjaoludele nimetus "täissööt", "täiendsööt", "mineraalsööt", "melasseeritud sööt", "täispiimaasendaja" või "täiendav piimaasendaja"; b) looma liik või kategooria, kellele segasööt on ette nähtud; c) sööda õige kasutamise juhised, milles on osutatud sööda ettenähtud otstarve; d) kõikide segasöötade, välja arvatud muudele lemmikloomadele kui koertele ja kassidele mõeldud segasöötade puhul: vastavalt artikli 5 lõikele c esitatavad koostisosad; e) vajaduse korral andmed analüütiliste koostisosade kohta lisa A osas sätestatud juhtudel; f) vastavalt asjaoludele lisa B osa 1., 2. ja 3. veerus sätestatud andmed; g) käesolevas lõikes osutatud üksikasjade eest vastutava isiku nimi või ärinimi ja aadress või registrijärgne tegutsemiskoht; h) netokogus, mida tahkete toodete puhul väljendatakse massiühikutes ja vedelate toodete puhul massi- või mahuühikutes; i) minimaalne kõlblikkusaeg, millele tuleb osutada vastavalt artikli 5d lõikele 1; j) partii number, kui ei ole esitatud tootmiskuupäeva. 2. Liikmesriigid näevad ette, et tankerites või sarnastes sõidukites või artikli 4 lõike 2 kohaselt turustatavate segasöötadega peab kaasas olema käesoleva artikli lõikes 1 nimetatud üksikasju sisaldav dokument. Lõpptarbijale ettenähtud väikeste söödakoguste puhul võib ostjat kõnealustest üksikasjadest teavitada müügikohas asjakohase teatise abil. 3. Liikmesriigid näevad ette, et lisaks lõikes 1 loetletud üksikasjadele võib lõikes 1 osutatud kohas esitada üksnes järgmist lisateavet: a) märgistamisel esitatavate üksikasjade eest vastutava isiku tunnusmärk või kaubamärk; b) märgistaja nimi või ärinimi ja aadress või registrijärgne asukoht, kui valmistaja ei vastuta märgistamisel esitatavate üksikasjade eest; c) vajaduse korral tootepartii number; d) tootja- või valmistajariik; e) toote hind; f) toote nimetus või kaubanimi; g) muudele lemmikloomadele kui koertele ja kassidele mõeldud segasöötade puhul: vastavalt artikli 5 lõikele c esitatavad koostisosad; h) vajaduse korral artikli 14 punkti a sätetega seotud üksikasjad; i) märge sööda füüsilise kuju kohta või eritöötlemise kohta, mille sööt on läbinud; j) vajaduse korral andmed analüütiliste koostisosade kohta lisa A osas sätestatud juhtudel; k) lisa B osa 1., 2. ja 4. veerus sätestatud andmed; l) valmistamiskuupäev, mis esitatakse vastavalt artikli 5d lõikele 2. 4. Liikmesriigid võivad nende territooriumil toodetud ning turustatavate söötade puhul: a) lubada, et lõike 1 punktides b–f ja punktis h määratud üksikasjad esitatakse üksnes saatedokumendis; b) näha ette ametliku koodnumbri, mille järgi on võimalik valmistajat kindlaks teha, kui valmistaja ei vastuta märgistamisel esitatavate üksikasjade eest. 5. Liikmesriigid näevad ette, et: a) lõike 1 punktides b ja c osutatud üksikasju ei nõuta kuni kolmest koostisosast koosnevate segasöötade puhul, kui kasutatud koostisosad on sööda nimetuses selgelt esitatud; b) täisterasegude puhul ei nõuta lõike 1 punktides e ja f osutatud andmeid; kõnealused andmed võib siiski esitada; c) muudele lemmikloomadele kui koertele või kassidele mõeldud söötade puhul võib nimetused "täissööt" või "täiendsööt" asendada nimetusega "segasööt". Sellisel juhul on käesolevas artiklis nõutavad või lubatud andmed samad, mis on ettenähtud täissöötade puhul; d) minimaalse kõlblikkusaja, netokoguse ja tootepartii viitenumbri võib märkida mujale kui lõikes 1 osutatud märgistamisel esitatavate üksikasjade jaoks ettenähtud kohale; sellisel juhul peab asjakohaste märgete juures olema viide sellele, kus teave on esitatud. 6. Lemmikloomade segatoidu puhul võib nimetuse(d): a) "compound feedingstuff", "complementary feedingstuff", ja "complete feedingstuff" inglise keeles asendada vastavalt nimetustega "compound pet food", "complementary pet food" ja "complete pet food"; b) "pienso" hispaania keeles asendada nimetusega "alimento"; c) "mengvoeder", "aanvullend diervoeder" ja "volledig diervoeder" hollandi keeles asendada vastavalt nimetustega "samengesteld voeder", "aanvullend samengesteld voeder" ja "volledig samengesteld voeder."" 4. Artiklid 5a ja 5b jäetakse välja. 5. Lisatakse järgmised artiklid: "Artikkel 5c 1. Kui esitatakse koostisosade deklaratsioon, tuleb nimetada kõik koostisosad. 2. Koostisosade loetelu koostamisel kohaldatakse järgmisi eeskirju: a) muudele loomadele kui lemmikloomadele mõeldud segasöötade puhul: koostisosade loetelu kahanevas järjekorras kaalu järgi; b) lemmikloomadele mõeldud segasöötade puhul: koostisosade loetelu, milles osutatakse kas sisalduvale kogusele või nimetades need kahanevas järjekorras kaalu järgi. 3. Koostisosad nimetatakse nende konkreetsete nimetustega; mitut koostisosa hõlmavad kategooriad kehtestatakse vastavalt artikli 10 punktile a; sel juhul võib koostisosa konkreetse nimetuse asendada kategooria nimetusega, kuhu koostisosa kuulub. Ühe deklaratsioonivormi kasutamine välistab teise vormi kasutamise, välja arvatud juhul, kui üks koostisosa ei kuulu ühtegi määratletud kategooriasse; sel juhul nimetatakse erinimetusega märgitud koostisosa tähtsuse järjekorras kaalu järgi vastavalt kategooriale. 4. Kui vastavalt artikli 10 punktile a ei ole võetud meetmeid, võivad liikmesriigid jätta jõusse nende poolt kindlaksmääratud kategooriad ning lubada, et koostisosade asemel esitatakse kategooriad. 5. Lemmikloomade segatoitude märgistamisel võib tähelepanu juhtida ka ühe või mitme sellise koostisosa sisaldusele või madalale sisaldusele, millel on oluline mõju toidu omadustele. Sellisel juhul peab söötade koostisosa(de) minimaalne või maksimaalne massiprotsentides väljendatud sisaldus olema selgelt märgitud kas deklareeritud andmete kõrvale, et see juhiks tähelepanu koostisosa(de)le või koostisosade loetelule, või tuleb asjaomane koostisosa/asjaomased koostisosad ja massiprotsent/massiprotsendid märkida vastavate koostisosade kategooriate kõrvale. Artikkel 5d 1. Minimaalne kõlblikkusaeg märgitakse järgmiselt: - mikrobioloogiliselt kiiresti riknevate söötade korral: "kasutada enne …", millele järgneb kuupäev (päev, kuu ja aasta), - muude söötade korral: "parim enne …", millele järgneb kuupäev (kuu ja aasta). Kui muude segasöötasid käsitlevate ühenduse sätetega nõutakse, et tuleb märkida minimaalne kõlblikkusaeg, esitatakse ainult varasem kuupäev. 2. Valmistamiskuupäev märgitakse järgmiselt: "valmistatud.… (päevad, kuud või aasta(d)) enne märgitud minimaalse kõlblikkusaja lõppu". Kui kohaldatakse artikli 5 lõike 5 punkti d, esitatakse eespool nimetatud andmete järel märge selle kohta, kus on esitatud kõlblikkusaeg. Artikkel 5e Segasöötade märgistamisel esitatavate üksikasjade eest vastutav isik võib esitada lisaks käesolevas direktiivis nõutud teabele ka lisaandmeid. Kõnealune teave: - ei või osutada muude analüütiliste koostisosade sisaldusele kui need, mille deklareerimine on ette nähtud artiklis 5, - ei või kasutajat eksitada, viidates eelkõige sööda toimele või omadustele, mida sellel ei ole, või osutades, et söödal on eriomadused, kui tegelikult on asjaomased omadused kõigil sarnastel söötadel, - ei tohi väita, et sööt aitab ära hoida, ravida või parandada haigusi, - peab olema seotud objektiivsete või koguseid puudutavate asjaoludega, mida saab tõendada, - peab olema selgelt eraldatud kõikidest artiklis 5 määratletud üksikasjadest." 6. Artikkel 6 asendatakse järgmisega: "Artikkel 6 Liikmesriigid näevad ette, et lisa A osas esitatud üldsätteid kohaldatakse segasöötade turustamisel." 7. Artiklid 7 ja 8 jäetakse välja. 8. Artikkel 10 asendatakse järgmise artikliga: "Artikkel 10 Artiklis 13 sätestatud korras ning silmas pidades teaduse ja tehnika edusamme: a) kehtestatakse mitmeid koostisosi hõlmavad kategooriad hiljemalt 22. jaanuariks 1991; b) kehtestatakse mittetäielik loetelu peamistest koostisosadest, mida tavaliselt kasutatakse ja turustatakse segasöötade valmistamisel, mis on mõeldud muudele liikidele kui lemmikloomad; loetelus on iga toote kohta kehtestatud tavapärane nimi ja nimetus; lisaks võib teatavatel juhtudel sätestada nõuded miinimumsisalduse kohta, kui sellised meetmed osutuvad vajalikuks koostisosade paremaks kindlaksmääramiseks; c) kehtestatakse koostisosade loetelu, mille segasöötades kasutamine on inimeste või loomade tervishoiuga seotud põhjustel keelatud; d) võib kehtestada segasöötade energiasisalduse arvutamise meetodid; e) võetakse vastu lisa ja käesoleva artikli punktides b ja c osutatud loetelude muudatused. Artikkel 10a 1. Liikmesriigid näevad ette, et artikli 10 punktis b osutatud loeteluga hõlmatud koostisosi võib deklareerida üksnes kõnealuses punktis kindlaksmääratud nimetustega ning tingimusel, et nad vastavad nimetustele ning mis tahes võimalikele nõuetele miinimumsisalduse kohta. 2. Ilma et see piiraks artikli 10 punktis c osutatud meetmete kohaldamist, lubavad liikmesriigid turustada ka muid kui artikli 10 punktis b osutatud loetelus esitatud koostisosi, tingimusel et need on veatud, ehtsad ja nõutava turustuskvaliteediga ning et need deklareeritakse muude nimetuste all, mis ei eksita ostjat." 9. Artikkel 11 asendatakse järgmisega: "Artikkel 11 Liikmesriikidevahelise turustamise jaoks esitatakse artiklis 5 osutatud üksikasjad vähemalt ühes sihtriigi riigi- või ametlikus keeles." 10. Artikkel 12 asendatakse järgmisega: "Artikkel 12 Liikmesriigid võtavad kõik vajalikud meetmed, et kontrollida tootmise või turustamise ajal vähemalt proovide võtmise teel käesoleva direktiivi nõuete järgimist." 11. Lisa asendatakse käesoleva direktiivi lisaga. Artikkel 2 Liikmesriigid jõustavad käesoleva direktiivi järgimiseks vajalikud õigusnormid 22. jaanuariks 1992. Liikmesriigid teatavad sellest viivitamata komisjonile. Artikkel 3 Käesolev direktiiv on adresseeritud liikmesriikidele. Brüssel, 22. jaanuar 1990 Nõukogu nimel eesistuja M. O' Kennedy [1] EÜT C 178, 7.7.1988, lk 4 jaEÜT C 100, 21.4.1989, lk 10. [2] EÜT C 12, 16.1.1989, lk 382. [3] EÜT C 23, 20.1.1989, lk 10. [4] EÜT L 86, 6.4.1979, lk 30. [5] EÜT L 102, 14.4.1987, lk 54. [6] EÜT L 213, 21.7.1982, lk 27. -------------------------------------------------- LISA LISA A OSA Üldsätted 1. Ainete sisaldused, mis tuleb märkida või deklareerida, väljendatakse segasööda massi suhtes, kui ei ole sätestatud teisiti. 2. Sööda niiskusesisaldus tuleb märkida, kui see ületab: - 7 % piimaasendajate ja muude segasöötade puhul, mille piimatootesisaldus ületab 40 %, - 5 % mineraalsöötade puhul, mis ei sisalda orgaanilisi aineid, - 10 % mineraalsöötade puhul, mis sisaldavad orgaanilisi aineid, - 14 % muude segasöötade puhul. Samuti võib deklareerida niiskusesisalduse segasöötade puhul, mille niiskusesisaldus ei ületa eespool esitatud lõikudes nimetatud piirmäära. 3. Soolhappes lahustumatu tuha sisaldus ei tohi peamiselt riisi kõrvalsaadustest koosnevate segasöötade puhul ületada 3,3 % kuivaine massist ning muudel juhtudel 2,2 % kuivaine massist. 2,2 % sisaldust võib siiski ületada, kui tegemist on: - lubatud mineraalseid sideaineid sisaldavate segasöötadega, - mineraalsöödasegudega, - segasöödaga, mis sisaldab üle 50 % suhkrupeediliistakuid või -lõike, - tehistingimustes peetavatele kaladele mõeldud segasöödaga, mille kalajahusisaldus on üle 15 %, tingimusel, et sisaldus märgitakse protsendina sööda massist. Samuti võib deklareerida tuhasisalduse segasöötade puhul, mille soolhappes lahustumatu tuha sisaldus ei ületa eespool esitatud lõikudes nimetatud piirmäära. 4. Kuni 70 kg eluskaaluga vasikatele mõeldud piimaasendajate rauasisaldus peab olema vähemalt 30 milligrammi 12 % niiskusesisaldusega täissööda kilogrammi kohta. 5. Kui artikli 12 kohasel ametlikul kontrollil leitakse, et muu segasööda kui lemmikloomade sööda koostis ei vasta deklareeritud koostisele, on vastavalt artiklile 3 lubatud järgmised hälbed: 5.1. Kui registreeritud sisaldus on deklareeritud sisaldusest väiksem: 5.1.1. Kogu valk: - 2 ühikut, kui deklareeritud sisaldus on vähemalt 20 %, - 10 % deklareeritud sisaldusest, kui deklareeritud sisaldus on vähemalt 10 %, kuid alla 20 %, - 1 ühik, kui deklareeritud sisaldus on alla 10 %. 5.1.2. Üldsuhkur: - 2 ühikut, kui deklareeritud sisaldus on vähemalt 20 %, - 10 % deklareeritud sisaldusest, kui deklareeritud sisaldus on vähemalt 10 %, kuid alla 20 %, - 1 ühik, kui deklareeritud sisaldus on alla 10 %. 5.1.3. Tärklis ning üldsuhkur ja tärklis: - 2,5 ühikut, kui deklareeritud sisaldus on vähemalt 25 %, - 10 % deklareeritud sisaldusest, kui deklareeritud sisaldus on vähemalt 10 %, kuid alla 25 %, - 1 ühik, kui deklareeritud sisaldus on alla 10 %. 5.1.4. Toorõlid ja -rasvad: - 1,5 ühikut, kui deklareeritud sisaldus on vähemalt 15 %, - 10 % deklareeritud sisaldusest, kui deklareeritud sisaldus on vähemalt 8 %, kuid alla 15 %, - 0,8 ühikut, kui deklareeritud sisaldus on alla 8 %. 5.1.5. Naatrium, kaalium ja magneesium: - 1,5 ühikut, kui deklareeritud sisaldus on vähemalt 15 %, - 10 % deklareeritud sisaldusest, kui deklareeritud sisaldus on vähemalt 7,5 %, kuid alla 15 %, - 0,75 ühikut, kui deklareeritud sisaldus on vähemalt 5 %, kuid alla 7,5 %, - 15 % deklareeritud sisaldusest, kui deklareeritud sisaldus on vähemalt 0,7 %, kuid alla 5 %, - 0,1 ühikut, kui deklareeritud sisaldus on alla 0,7 %. 5.1.6. Üldfosfor ja kaltsium: - 1,2 ühikut, kui deklareeritud sisaldus on vähemalt 16 %, - 7,5 % deklareeritud sisaldusest, kui deklareeritud sisaldus on vähemalt 12 %, kuid alla 16 %, - 0,9 ühikut, kui deklareeritud sisaldus on vähemalt 6 %, kuid alla 12 %, - 15 % deklareeritud sisaldusest, kui deklareeritud sisaldus on vähemalt 1 %, kuid alla 6 %, - 0,15 ühikut, kui deklareeritud sisaldus on alla 1 %. 5.1.7. Metioniin, lüsiin ja treoniin: - 15 % deklareeritud sisaldusest. 5.1.8. Tsüstiin ja trüptofaan: - 20 % deklareeritud sisaldusest. 5.2. Kui registreeritud sisaldus on deklareeritud sisaldusest suurem: 5.2.1. Niiskus: - 1 ühik, kui deklareeritud sisaldus on vähemalt 10 %, - 10 % deklareeritud sisaldusest, kui deklareeritud sisaldus on vähemalt 5 %, kuid alla 10 %, - 0,5 ühikut, kui deklareeritud sisaldus on alla 5 %. 5.2.2. Kogu tuhk: - 1 ühik, kui deklareeritud sisaldus on vähemalt 10 %, - 10 % deklareeritud sisaldusest, kui deklareeritud sisaldus on vähemalt 5 %, kuid alla 10 %, - 0,5 ühikut, kui deklareeritud sisaldus on alla 5 %. 5.2.3. Kogu kiud: - 1,8 ühikut, kui deklareeritud sisaldus on vähemalt 12 %, - 15 % deklareeritud sisaldusest, kui deklareeritud sisaldus on vähemalt 6 %, kuid alla 12 %, - 0,9 ühikut, kui deklareeritud sisaldus on alla 6 %. 5.2.4. Soolhappes lahustumatu tuhk: - 1 ühik, kui deklareeritud sisaldus on vähemalt 10 %, - 10 % deklareeritud sisaldusest, kui deklareeritud sisaldus on vähemalt 4 %, kuid alla 10 %, - 0,4 ühikut, kui deklareeritud sisaldus on alla 4 %. 5.3. Kui hälve on punktides 5.1 ja 5.2 nimetatust vastassuunaline: 5.3.1. - võib kogu valgu, toorõlide ja -rasvade, üldsuhkru ja tärklise puhul hälve olla kõnealuste ainete puhul punktis 5.1 lubatust kaks korda suurem, - võib fosfori, kaltsiumi, kaalium, magneesiumi, kogu tuha ja kogu kiu puhul hälve olla kõnealuste ainete puhul punktides 5.1 ja 5.2 lubatust kolm korda suurem. 6. Kui artikli 12 kohasel ametlikul kontrollil leitakse, et lemmikloomade segasööda koostis ei vasta deklareeritud koostisele, on vastavalt artiklile 3 lubatud järgmised hälbed: 6.1. Kui registreeritud sisaldus on deklareeritud sisaldusest väiksem: 6.1.1. Kogu valk: - 3,2 ühikut, kui deklareeritud sisaldus on vähemalt 20 %, - 16 % deklareeritud sisaldusest, kui deklareeritud sisaldus on vähemalt 12,5 %, kuid alla 20 %, - 2 ühikut, kui deklareeritud sisaldus on alla 12,5 %. 6.1.2. Toorõlid ja -rasvad: - 2,5 ühikut deklareeritud sisaldusest. 6.2. Kui registreeritud sisaldus on deklareeritud sisaldusest suurem: 6.2.1. Niiskus: - 3 ühikut, kui deklareeritud sisaldus on vähemalt 40 %, - 7,5 % deklareeritud sisaldusest, kui deklareeritud sisaldus on vähemalt 20 %, kuid alla 40 %, - 1,5 ühikut, kui deklareeritud sisaldus on alla 20 %. 6.2.2. Kogu tuhk: - 1,5 ühikut deklareeritud sisaldusest. 6.2.3. Kogu kiud: - 1 ühik deklareeritud sisaldusest. 6.3. Kui hälve on punktides 6.1 ja 6.2 nimetatust vastassuunaline: 6.3.1. Kogu valk: - võib olla hälve kõnealuse aine puhul punktis 6.1.1 lubatust kaks korda suurem. 6.3.2. Toorõlid ja -rasvad: - võib hälve olla kõnealuse aine puhul sama suur kui punktis 6.1.2 lubatud. 6.3.3. Kogu tuhk, kogu kiud: - võib hälve olla kõnealuste ainete puhul punktides 6.2.2 ja 6.2.3 lubatust kolm korda suurem. B OSA Analüütiliste koostisosade deklareerimine Sööt | Analüütilised koostisosad ja sisaldused | Loomaliik või -kategooria | (1) | (2) | Kohustuslik deklareerimine vastavalt artikli 5 lõike 1 punktile f | Vabatahtlik deklareerimine vastavalt artikli 5 lõike 3 punktile k | (3) | (4) | Täissöödad | —Kogu valk | Loomad, v.a muud lemmikloomad kui koerad ja kassid | Muud lemmikloomad kui koerad ja kassid | | —Toorõlid ja -rasvad | | —Kogu kiud | | —Kogu tuhk | | —Lüsiin | Sead | Muud loomad kui sead | | —Metioniin | Kodulinnud | Muud loomad kui kodulinnud | | —Tsüstiin | … | Kõik loomad | | —Treoniin | … | | —Trüptofaan | … | | —Energiasisaldus | … | Kodulinnud (arvutatud EMÜ meetodi järgi) | | … | Sead ja mäletsejalised (arvutatud siseriiklike ametlike meetodite järgi) | | —Tärklis | … | Kõik loomad | | —Üldsuhkur (sahharoosina) | … | | —Üldsuhkur ja tärklis | … | | —Kaltsium | … | | —Naatrium | … | | —Fosfor | … | | —Magneesium | … | | —Kaalium | … | Täiendsöödad — mineraalsöödad | —Kogu valk | … | Kõik loomad | | —Kogu kiud | … | | —Kogu tuhk | … | | —Toorõlid ja -rasvad | | —Lüsiin | … … | | —Metioniin | … | | —Tsüstiin | … | | —Treoniin | … | | —Trüptofaan | … | | —Kaltsium | Kõik loomad | | —Fosfor | | —Naatrium | | —Magneesium | Mäletsejalised | Muud loomad kui mäletsejalised | | —Kaalium | … | Kõik loomad | Täiendsöödad — melasseeritud | —Kogu valk | Kõik loomad | | —Kogu kiud | | —Üldsuhkur (sahharoosina) | | —Kogu tuhk | | —Toorõlid ja -rasvad | | —Kaltsium | … | Kõik loomad | | —Fosfor | … | | —Naatrium | … | | —Kaalium | … … | | —Magneesium ≥ 0,5 % | Mäletsejalised | Muud loomad kui mäletsejalised | | < 0,5 % | … | Kõik loomad | Täiendsöödad — muud | —Kogu valk | Loomad, v.a muud lemmikloomad kui koerad ja kassid | Muud lemmikloomad kui koerad ja kassid | | —Toorõlid ja -rasvad | | —Kogu kiud | | —Kogu tuhk | | —Kaltsium ≥ 5 % | Muud loomad kui lemmikloomad | Lemmikloomad | | < 5 % | … | Kõik loomad | | —Fosfor ≥ 2 % | Muud loomad kui lemmikloomad | Lemmikloomad | | < 2 % | | | —Magneesium ≥ 0,5 | Mäletsejalised | Muud loomad kui mäletsejalised | | < 0,5 % | … | Kõik loomad | | —Naatrium | … | | —Kaalium | … | | —Energiasisaldus | … | Kodulinnud (deklaratsioon vastavalt EMÜ meetodile) | | … | Sead ja mäletsejalised (deklaratsioon vastavalt siseriiklikele ametlikele meetoditele) | | —Lüsiin | Sead | Muud loomad kui sead | | —Metioniin | Kodulinnud | Muud loomad kui kodulinnud | | —Tsüstiin | … | Kõik loomad | | —Treoniin | … | | —Trüptofaan | … | | —Tärklis | … | | —Üldsuhkur (sahharoosina) | … | | —Üldsuhkur ja tärklis | … | --------------------------------------------------